思南府

思南府 ， 明朝時在今貴州省設置的府 。 元思南宣慰司 ， 屬湖廣行省 。 明朝洪武四年改屬四川 。 六年十二月升爲思南道宣慰使司 ， 仍屬湖廣 。 永樂十一年二月改爲府 ， 屬貴州布政司 。 隆慶四年三月徙治平溪衞 。 尋復故 。 有都儒五堡二坑等處巡檢司 。 又有覃韓偏力水土巡檢司 。 又有板橋巡檢司 ， 舊屬石阡府 ， 後來屬 。 領縣三 ， 長官司三 ： 安化縣 、 婺川縣 、 印江縣 、 蠻夷長官司 、 沿河祐溪長官司 、 朗溪蠻夷長官司 。 清代順治初 ， 沿明制 。 領縣三 ： 安化縣 、 婺川縣 、 印江縣 。 考評 ： 繁 。 隸貴東道 。